Bonabes IV de Rougé de Derval

Bonabes IV de Rougé de Derval (bet ganet war-dro 1328 ha marvet e 1377) a oa ur marc'heg eus tiegezh Rougé, aotrou Ruzieg ha Derwal, beskont Gwerc'h, gouarnour Su Breizh ha Redon, jeneral arme Vreizh ha diwezhatoc'h ar roue gall, ha kannad Yann II, roue Bro-C'hall, e Bro-Saoz.

Heritañ a reas eus douaroù e hendadoù hag e krogas da vrezeliñ e Brezel hêrezh dugelezh Breizh.

Dont a reas Bonabes de Rougé da vezañ perc'henn ul lodenn eus dalc'h beskont Gwerc'h-Breizh a-drugarez d'e eured gant Jeanne de l'Ile-Ogier Carré de Busserolle, Jacques-Xavier (1862). Recherches historiques sur la vicomté de La Guerche, en Touraine, et sur les fiefs qui en relevaient. Tours..

Kemer a reas perzh en emgann Maoron e 1352 La bataille de Mauron : les protagonistes. Encyclopédie de Brocéliande..

E 1356 e voe prizoniet gannt ar Saozon en emgann Poitiers. Diberc'hennet e voe eus e vadoù e Breizh peogwir e voe gwelet evel enebour da zug Breizh, Yann Moñforzh Derval dans l'histoire de la Bretagne. Saint-Brieuc: Bulletin archéologique de l'Association bretonne. 1883..

Emglev Brétigny a reas Bonabes IV evit Yann II, roue Bro-C'hall, e 1360. Ar memes roue a roas dezhañ beskontelezh La Guerche, en Touren, e 1361. Goude-se e teuas da vezañ ostaj ar roue Edouarzh III a Vro-Saoz evit perzh ar roue gall Yann II, ha tec'hout a reas diouzh Tour Londrez Autrand, Françoise (1994). Charles V le Sage. Pariz : Fayard..

Goude bezañ distroet e kemeras perzh e meur a emgann hag e klaskas adtapout e gastell e Derwal e 1373, a oa dalc'het neuze gant ar marc'heg saoz Robert Knolles. Daoust ma voe skoazellet gant Olier V Klison, gant Daofin Aovergn, gant dug Anjev ha gant Bertrand Du Guesclin, ne reas ket berzh an argadenn war Derwal, merket gant krizder Knolles ha Clisson.

Gant Jeanne de l'Ile-Ogier o doe pevar bugel : Jeanne de Rougé, Galhot, Jeanne hag Eustache. E verc'h yaouankañ, Jeanne de Rougé, a zimezas da Geoffroy IV de la Tour Landry (aozer al levr anvet Levr evit kelennadurezh e verc'hed).

Ur bugel en doe gant Jeanne de Maillé, Itron Clervaux (eil dimeziñ) : Mahaut (gwreg Briand de la Haie-Jouslain, aotrou Moncontour).

Mervel a reas e 1377. Beziet eo en abati Melereg Etymologie et Histoire de Derval. infobretagne.com. Menegiñ : Du Paz, Augustin (1620). Histoire généalogique des principales maisons de Bretagne..

 Daveoù 

Rummad:Brezel Kant Vloaz
Rummad:Istor Breizh er XIVvet kantved
Rummad:Istor Bro-C'hall er XIVvet kantved
Rummad:Soudarded vreizhat
Rummad:Jeneraled vreizhat
Rummad:Marvioù 1377